ai4bharat/Pralekha huggingface dataset:
وزیراعظم کا دفتر
ان داتاؤں کی زندگی کے تحفظ کے لئے وزیراعظم 12ستمبر کو کسان مان دھن یوجنا شروع کریں گے
نریندر مودی رانچی میں نئی جھارکھنڈ ودھان سبھا عمارت کا افتتاح کریں گی
نئی دہلی،09؍ستمبر،وزیراعظم جناب نریندر مودی جھارکھنڈ کے رانچی میں 12 ستمبر 2019 کو کسان مان دھن یوجنا کا آغاز کریں گے۔
یہ اسکیم 60 سال کی عمر کو پہنچنے والے کسانوں کو کم از کم 3 ہزار روپے ماہانہ کی پنشن فراہم کرکے 5 کروڑ چھوٹے اور حاشیے پر رہنے والے کسانوں کی زندگی کو محفوظ بنائیں گے۔
اسکیم کے لئے اگلے تین برسوں کے لئے 10774 کروڑ روپے مختص کئے گئے ہیں۔ تمام چھوٹے اور حاشئے پر رہنے والے کسان ، جن کی عمر 18 سے 40 برس تک ہے، اس اسکیم کے لئے درخواست دے سکتے ہیں۔
کسانوں کی ماہانہ تعاون کی قسط پی ایم- کسان یا سی ایس سیز کے ذریعے ادا کی جائے گی۔
وزیراعظم نریندر مودی قبائلیوں کی اکثریتی آبادی والے علاقوں ایس ٹی طلباء کو اپر پرائمری ، سیکنڈری اور سینئر سیکنڈری سطح کی معیاری تعلیم فراہم کرنے کے لئے 400 ایکلویہ ماڈل رہائشی اسکولوں کا افتتاح بھی کریں گے۔
وزیراعظم نریندر مودی رانچی میں جھارکھنڈ ودھا ن سبھا کی نئی عمارت کا افتتاح کریں گے اور نئے سکریٹریٹ کی عمارت کے لئے سنگ بنیاد بھی رکھیں گے۔
اپنے دورے کے دوران وہ صاحب گنج میں کثیر ماڈل والے ٹرمنل کا افتتاح بھی کریں گے۔
۔۔۔۔۔۔۔۔۔۔۔۔۔۔۔۔۔
U-4096
(Visitor Counter : 69
صحت اور خاندانی بہبود کی وزارت
کووڈ – 19 کی تازہ صورتِ حال – 1
صحت یابی کی شرح بڑھ کر 41.57 فی صد ہوئی
نئی دلّی ،26 مئی /حکومت ہند مرحلے وار ، احتیاطی اور سرگرم طریقۂ کار کے ذریعے ریاستوں / مرکز کے زیر انتظام علاقوں کے ساتھ کووڈ – 19 سے بچاؤ ، روک تھام اور بندوبست کے لئے کئی اقدامات کر رہی ہے ۔ ان اقدامات پر اعلیٰ ترین سطح پر مسلسل نظر ثانی اور نگرانی کی جا رہی ہے ۔
اب تک 57720 لوگ صحت یاب ہو چکے ہیں ۔ پچھلے 24 گھنٹوں کے دوران 3280 مریض صحت یاب ہوئے ہیں ۔ صحت یابی کی کل شرح 41.57 فی صد ہے ۔ مصدقہ مریضوں کی تعداد 138845 تک پہنچ گئی ہے ، جب کہ زیر علاج مریضوں کی تعداد 77103 ہے ۔
کووڈ – 19 سے متعلق تکنیکی امور ، رہنما خطوط اور ایڈوائزری سے متعلق مصدقہ اور تازہ جانکاری کے لئے صحت اور خاندانی بہبود کی وزارت https://www.mohfw.gov.in/ پر رجوع کریں ۔
کووڈ – 19 سے متعلق تکنیکی سوال technicalquery.covid19[at]gov[dot]in پر اور دیگر سوال ncov2019[at]gov[dot]in
پر بھیجےجا سکتے ہیں ۔
کووڈ – 19 سے متعلق کسی بھی جانکاری کے لئے صحت اور خاندانی بہبود کی وزارت کے ہیلپ لائن نمبر +91-11-23978046 یا  1075 پر کال کریں ۔
ریاستوں / مرکز کے زیر انتظام علاقوں کے کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2792
(
امور داخلہ کی وزارت
تمام ریاستوں/مرکز کے زیر انتظام علاقوں کےجیلوں کےسربراہان کی ساتویں قومی کانفرنس 07-08 اکتوبر 2021
بی پی آر اینڈ ڈی ہیڈ کوارٹر ، مہی پال پور ، نئی دہلی
نئی دہلی،7 اکتوبر2021: تمام ریاستوں/مرکز کے زیر انتظام علاقوں کے جیلوں کےسربراہان کی دو روزہ ساتویں قومی کانفرنس کا افتتاح آج نئی دہلی میں داخلی امور کےمرکزی وزیر مملکت اجے کمار مشرا نے کیا۔ اپنے افتتاحی خطاب میں مرکزی وزیر مملکت برائے داخلہ نے درج ذیل نکات پر زور دیا:
1. کانفرنس میں جمع ہونا ، یعنی 25 ریاستوں اور 4 مرکز کے زیر انتظام علاقوں کے 75 سینئر جیل افسران ، مسائل پر غور کرنے اور ایک ایسی پالیسی وضع کرنے کا صحیح پلیٹ فارم ہے جس کا وسیع نقطہ نظر اور وسیع طور پرقابل قبول ہو۔
2. قیدیوں کو معاشرے کے مرکزی دھارے میں دوبارہ شامل کرنے کا بنیادی چیلنج، انہیں محفوظ ماحول فراہم کرنا ہے۔
3. جیل کے نظام میں جیلوں کے اندر رہنے والوں اور کے لیے تربیت اور مہارت کی ترقی کے لیے انتظامات اور بعد کی دیکھ بھال کے پروگراموں ہونے چاہئیں۔
4. ای جیلوں کا تصور وقت کی بچت کرتا ہے اور اس عمل کو عدالتوں سے جوڑنے کے لیے مزید آسان بنا دیتا ہے۔ ای جیلوں کا ایک اور اہم پہلو ای ملاقات ہے، جس نے قیدیوں کے لیے اپنے خاندانوں سے رابطہ کرنے کا عمل آسان بنا دیا ہے۔
بی پی آر اینڈ ڈی کے ڈی جی، شری بالاجی سریواستو نے کہا کہ کانفرنس میں ہونے والے تبادلہ خیال، قلیل مدتی ، درمیانی اور طویل مدتی پالیسیوں کی تیاری کے لیے مفید ہوں گے۔ انہوں نے جیلوں/اصلاحی انتظامیہ پر بی پی آر اینڈ ڈی کی جانب سے کئے گئے مختلف اقدامات کے بارے میں بھی آگاہ کیا جیسے کہ:
· جیلوں کی درجہ بندی کے لیے پیرامیٹر تیار کرنا۔
· جیلوں میں عملے اور افسران کے مختلف زمروں کے لیے 50 جیل تربیتی دستورالعمل کی تیاری۔
· ماڈل جیل قانون سازی
کانفرنس کے پہلے دن، درج ذیل موضوعات پر غور کیا گیا:
· "ہندوستان میں اصلاحی خدمات: ایک تناظر" پر پینل بحث۔
· جیلوں/اصلاحی انتظامیہ سے متعلق تحقیقی منصوبوں پر پریزنٹیشن۔
· جیلوں اور اصلاحی خدمات کے لیے ڈیکیڈل روڈ میپ کی تیاری پر سنڈیکیٹ مباحثے۔
کامرس اور صنعت کی وزارتہ
کامرس اور صنعت کے مرکزی وزیر جناب پیوش گوئل نے امریکہ اور بھارت کے درمیان ڈبلیو ٹی او کے چھ بقایا تنازعات کو باہمی اتفاق رائے سے حل کرنے پر روشنی ڈالی
جناب گوئل نے یہ تاریخی فیصلہ لینے پر وزیر اعظم نریندر مودی اور صدر جوزف بائیڈن کی دور اندیش قیادت کی ستائش کی
اس فیصلے سے بھارت اور امریکہ کے درمیان اعتماد اور شراکت داری میں اضافہ ہوگا : جناب گوئل
بھارت میں بنی 70 فی صد اسٹیل اور 80 فی صد ایلومینیم کی مصنوعات کے لیے مارکیٹ تک رسائی کو امریکہ منظوری دے گا: جناب گوئل
تجارت اور صنعت، صارفین کے امور، خوراک اور تقسیم ِ عامہ اور ٹیکسٹائل کے مرکزی وزیر جناب پیوش گوئل نے امریکہ اور بھارت کے درمیان عالمی تجارتی تنظیم  کے چھ بقایا تنازعات کو باہمی طور پر اتفاقِ رائے سے حل کرنے پر روشنی ڈالی ہے ، جس کی اطلاع وزیر اعظم کے امریکہ کے سرکاری دورے کے دوران جناب نریندر مودی اور امریکہ کے صدر جناب جوزف بائیڈن نے مشترکہ طور پر دی ہے ۔ آج نئی دلّی میں میڈیا سے بات چیت کرتے ہوئے ، وزیر موصوف نے یہ تاریخی فیصلہ لینے میں دونوں ممالک کے لیڈروں کی دور اندیش قیادت کی ستائش کی ، جس سے دونوں ممالک کے درمیان اعتماد اور شراکت داری میں اضافہ ہوگا ۔
جن چھ تجارتی تنازعات کو ختم کیا جائے گا ، وہ درج ذیل ہیں۔ ان میں سے تین کو بھارت نے امریکہ کے خلاف دائر کیا تھا ، جن میں بھارت سے کچھ ہاٹ رولڈ کاربن اسٹیل فلیٹ پروڈکٹس پر انسدادی اقدامات  ؛ قابل تجدید توانائی کے شعبے سے متعلق کچھ اقدامات ؛ اور اسٹیل اور ایلومینیم مصنوعات پر کچھ اقدامات  شامل ہیں ، جب کہ دیگر تین تنازعات، جو امریکہ نے بھارت کے خلاف دائر کیے تھے ، مندرجہ ذیل ہیں : سولر سیلس اور سولر ماڈیولز سے متعلق کچھ اقدامات  ؛ برآمد سے متعلقہ اقدامات  ، اور امریکہ کی کچھ مصنوعات پر اضافی محصول  ۔
جناب گوئل نے کہا کہ بھارت اور امریکہ نے ڈبلیو ٹی او میں ان چھ بقایا تنازعات کو ختم کرنے کے لئے پچھلے دو سالوں کے دوران فعال طور پر بات چیت کی ہے۔ یہ تنازعات بھارت اور امریکہ کی طرف سے ایک دہائی کے دوران دائر کیے گئے تھے ، جو معیشت کے بعض اہم شعبوں جیسے اسٹیل، ایلومینیم، قابل تجدید توانائی، شمسی مصنوعات اور برآمدات سے متعلق کچھ اہم اقدامات کی نمائندگی کرتے ہیں۔ یہ باہمی متفقہ حل  دونوں فریقوں کی طرف سے طے شدہ طویل مذاکرات کے اختتام کی نشاندہی کرتا ہے اور ان کی ڈبلیو ٹی او کی تاریخ میں پہلے کوئی مثال نہیں ملتی ۔
معاہدے کے ایک حصے کے طور پر، امریکہ نے تجارتی توسیعی ایکٹ 1962 کے سیکشن 232 کے اخراج کے عمل کے تحت اسٹیل اور ایلومینیم کی مصنوعات کو مارکیٹ تک رسائی دینے پر رضامندی ظاہر کی ہے۔ بھارت نے کچھ مصنوعات پر اضافی محصول یعنی جوابی محصولات ختم کرنے سے اتفاق کیا ہے ۔ البتہ تمام درآمدات پر لاگو ان مصنوعات پر مروجہ بنیادی درآمدی ڈیوٹی جاری رہے گی۔
اس مارکیٹ تک رسائی سے بھارتی اسٹیل اور ایلومینیم برآمد کنندگان کے لیے مواقع بحال ہوں گے، جو کہ 14 جون ، 2018 ء سے امریکہ کے 232 اقدامات کی وجہ سے محدود تھے ، جس کے تحت اسٹیل اور ایلومینیم کی مصنوعات پر بالترتیب 25 فی صد اور 10 فی صد اضافی ڈیوٹی عائد کی گئی تھی۔
مارکیٹ تک رسائی کے حصے کے طور پر، آگے بڑھتے ہوئے، امریکہ کا محکمۂ کامرس بھارت سے آنے والی 70 فی صد اسٹیل اور 80 فی صد ایلومینیم مصنوعات کو منظوری دے گا ۔ یہ عمل برآمد کاروں کی جانب سے درآمد کنندگان کے ذریعے دفعہ 232 کے اخراج کے عمل کے تحت کیا جائے گا ۔ اس سے بھارت کی اسٹیل اور ایلومینیم کی برآمدات کو تقریباً 35 فیصد تک بڑھانے مدد ملے گی ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6460
(Visitor Counter : 52
ریلوے کی وزارت
بھارتی ریلوے نے 2023 کی پہلی دو سہ ماہیوں میں 758.20 میٹرک ٹن مال برداری حاصل کی
پچھلے سال کی اسی مدت کے مقابلے میں مال برداری میں 21.52 میٹرک ٹن کا اضافہ ہوا
ریلوے نے اپریل سے ستمبر 2023 کے دوران مال برداری سے 81697 کروڑ روپے کمائے
گزشتہ سال کی اسی مدت کے مقابلے میں مال برداری کی آمدنی میں 2706 کروڑ روپے کا اضافہ ہوا
ریلوےنے ستمبر 2023 میں 123.53 میٹرک ٹن مال برداری حاصل کی- پچھلے سال کی اسی مدت کے لیے مال برداری کے مقابلے میں 6.67 فیصد کی بہتری
اپریل سے ستمبر 2023 تک مجموعی بنیادوں پر، گزشتہ سال 736.68 میٹرک ٹن کی مال برداری کے مقابلے میں 758.20 میٹرک ٹن کی مال برداری حاصل کی گئی، جو پچھلے سال کی اسی مدت کی مال برداری کے مقابلے میں تقریباً 21.52 میٹرک ٹن کی بہتری ہے۔ ریلوے نے گزشتہ سال کے دوران 78991 کروڑ روپے کے مقابلے میں 81697 کروڑ روپے کمائے ہیں جو گزشتہ سال کی اسی مدت کے مقابلے میں تقریباً 2706 کروڑ روپے کی بہتری ہے۔
ستمبر 2023 کے مہینے کے دوران، ستمبر 2022 میں 115.80 میٹرک ٹن کی مال برداری کے مقابلے میں 123.53 میٹرک ٹن کی ابتدائی مال برداری حاصل کی گئی ہے، جو گزشتہ سال کے مقابلے میں تقریباً 6.67 فیصد کی بہتری ہے۔ ستمبر 2022 میں 12332.70 کروڑ روپے کی مال برداری کی آمدنی کے مقابلے میں ستمبر 2023 میں 12956.95 کروڑ روپے کی مال برداری کی آمدنی حاصل کی گئی ، اس طرح گزشتہ سال کے مقابلے میں تقریباً 5.06 فیصد کی بہتری دکھائی گئی۔
بھارتی ریلوے نےستمبر 2023 کے دوران کوئلے میں 59.70 میٹرک ٹن ، لوہے میں 14.29 میٹرک ٹن ، پگ آئرن اور تیار شدہ سٹیل میں 5.78 میٹرک ٹن ، سیمنٹ میں 6.25 میٹرک ٹن ، 4.89 میٹرک ٹن کلینکر، 4.54 میٹرک ٹن اناج،4.23 میٹرک ٹن کھاد، 4.0 میٹرک ٹن معدنیاتی تیل،کنٹینرز میں 7.28 میٹرک ٹن اور دیگر سامان میں 10.10 میٹرک ٹن کی مال برداری حاصل کی ہے۔
‘ہنگری فار کارگو ’ کے منتر پر عمل کرتے ہوئے ، بھارتی ریلوے نے کاروبار کرنے میں آسانی کو بہتر بنانے کے ساتھ ساتھ مسابقتی قیمتوں پر خدمات کی فراہمی کو بہتر بنانے کے لیے مسلسل کوششیں کی ہیں۔ گاہکوں پر مبنی نقطہ نظر اور کاروباری ترقی کے یونٹس کے کام نے جو چست پالیسی سازی کے ذریعے حمایت حاصل کی ہے اس نے ریلوے کو اس اہم کامیابی میں مدد فراہم کی۔
کارپوریٹ امور کی وزارتت
جناب راؤ اندرجیت سنگھ’ آزادی کے امرت مہوتسو‘ کے تحت وزارتِ کارپوریٹ امور کے علامتی ہفتہ کی تقریبات کے حصہ کے طور پر آئی آئی سی اے کے ذریعہ "ای ایس جی - سی ایس جی بہترین طرز عمل پر نمائش" کا افتتاح کریں گے
نئی دہلی۔ 11 جون کارپوریٹ امور کی وزارت  کے آزادی کا امرت مہوتسو  کے علامتی ہفتہ کی تقریبات کے ایک حصے کے طور پر، انڈیا انسٹی ٹیوٹ آف کارپوریٹ افیئرز  ہندوستان کی آزادی کے 75 سال مکمل ہونے ، اس کے شہریوں کی شاندار تاریخ، متنوع ثقافتوں اور بہت سی اہم کامیابیاں کی یاد میں مختلف سرگرمیوں کا اہتمام کرے گا۔
کارپوریٹ امور کے وزیر مملکت جناب راؤ اندرجیت سنگھ مہمان خصوصی ہوں گے اور کارپوریٹ امور کی وزارت کے سکریٹری جناب راجیش ورما تقریبات کی صدارت کریں گے۔
آزادی کے امرت مہوتسوکی تقریبات کے ایک حصے کے طور پر، آئی آئی سی اے نیتی آیوگ، ڈپارٹمنٹ آف پبلک انٹرپرائزز  اوریونیسیف کے تعاون سے ’’ای ایس جی – سی ایس جی بہترین طرز عمل پر ایک نمائش‘‘کا انعقاد کر رہا ہے جس میں مشہور سی ایس آر کے ساتھ پورے ہندوستان انڈیا کی مشہور تنظیمیں اپنی بہترین کارکردگی کا مظاہرہ کرنے کے لیے شرکت کر رہی ہیں۔ یہ نمائش ای ایس جی/سی ایس آر ماحولیاتی نظام کے مختلف شراکت داروں کے لیے ان شعبوں میں ہونے والی تازہ ترین پیش رفت سے باخبر رہنے کا ایک منفرد موقع فراہم کرے گی۔ کیس اسٹڈیز کو متعددشراکت داروں تک پہنچانے کے لیے کتاب/مجموعہ کی شکل میں بھی شائع کیا جائے گا۔
آئی آئی سی اے تین پینل مباحثوں کا بھی اہتمام کر رہا ہے:
- ای ایس جی کو مضبوط بنانے کے تئیں مؤثرسی ایس آر
- خواتین کے لیے مالی شمولیت اور خواندگی
- کارپوریٹ گورننس: ہندوستان کے لیے ویژن کا ارتقاء
پینل ڈسکشن کے دوران صنعت/کارپوریٹ اور تعلیم کے شعبہ کے نامور مقررین خطاب کریں گے
براہ کرم تفصیلی پروگرام ملاحظہ فرمائیں۔
آئی آئی سی اے کے بارے میں
کارپوریٹ امور کی وزارت کے زیراہتمام کام کرنے والا انڈیا انسٹی ٹیوٹ آف کارپوریٹ افیئرز  تحقیق، صلاحیت سازی اور وکالت کی کوششوں کے ذریعہ ہندوستان کے کاروباری ماحول میں سوچی سمجھی قیادت کو آگے بڑھانے کے لیے ایک تھنک ٹینک کے طور پر قائم کیا گیا ہے۔ یہ ادارہ کاروباری ماحولیاتی نظام کو متاثر کرنے والے موجودہ رجحانات کو مدنظر رکھتے ہوئے کارپوریٹ امور سے متعلق ان تمام امور کے لیے ایک جامع حکمت عملی فراہم کرنے کا کام بھی کرتا ہے جو ان کی حکمرانی، ریگولیٹری، پالیسی، ساختیاتی مسائل پر اثر انداز ہوتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6374
(Visitor Counter : 129
سائنس اور ٹیکنالوجی کی وزارت
مرکزی وزیر ڈاکٹر جتیندرسنگھ نے کہا ہے کہ یوگا اور مراقبے کی سائنس اور ٹکنالوجی  پروگرام نےکووڈ-19 سےمقابلہ کرنے میں یوگا اورمراقبے کے اثرات کا ایک اضافی طریقہ علاج کے طور پر پتہ لگایا ہے
اس پروگرام کے تحت تین وسیع موضوعاتی مسائل یعنی ایمیونٹی، تنفسی نظام اور دباؤ، بے چینی اور ڈپریشن سے بحث کی جاتی ہے
سائنس اورٹکنالوجی کے مرکزی وزیر مملکت ، ارضیاتی سائنس کے وزیر مملکت  ، وزیر مملکت برائے پی ایم او ، عملہ، عوامی شکایات، پنشنس، ایٹمی توانائی اورخلا ڈاکٹر جتیندر سنگھ نے کہا ہے کہ سائنس اور ٹکنالوجی کا محکمہ 16-2015 سے‘یوگا اور مراقبےکی سائنس اور ٹکنالوجی  پروگرام پرعملدرآمد کرتا آرہا ہے، جس کامقصد انسانی بہبود میں یوگا اور مراقبے کے کردار کو سمجھنے کے لئے اس میدان میں سائنسی تحقیقات کو فروغ دینا ہے’۔لوک سبھا میں ایک سوال کےتحریری جواب میں انہوں نے کہا کہ ایس اے ٹی وائی اےایم پروگرام کا مقصد جسمانی اور دماغی صحت پر یوگا اور مراقبےکے اثرات کا پتہ لگانا ہے۔
سال 21-2020 کے دوران سائنس اور ٹکنالوجی کے محکمے نے ستیم پروگرام کے تحت کووڈ-19 اور اس سے جڑے دیگر وائرس کامقابلہ کرنے کےلئے ایک خصوصی پیغام جاری کیا تھا تاکہ قوت مدافعت ، نظام تنفس اور دباؤ، بے چینی اور ڈپریشن جیسے وسیع موضوعات کے تحت یوگا اور مراقبے کے اثرات کا ایک اضافی طریقہ علاج کے طور پر پتہ لگایا جائے۔ محکمہ کو اس پیغام کے بعد 478 تجاویز موصول ہوئی ہیں اور اس نے ان مذکورہ بالا موضوعاتی میدانوں میں 52 منصوبوں کی حتمی طور پر حمایت کی ہے۔
گزشتہ دو مالی برسوں کےدوران، کاگنیٹیو سائنس ریسرچ انیشیٹو  کے تحت یوگا اورمراقبےکی سائنس اور ٹکنالوجی  پروگرام میں91 منصوبوں کو منظوری دی جاچکی ہے۔ ریاست/ مرکز کے زیر انتظام علاقوں کے حساب سے ، گزشتہ دو مالی برسوں کے دوران پروجیکٹوں پر ہونےوالے عملدرآمدکی صورتحال ذیل میں دی جارہی ہے:
|
|
نمبرشمار
|
|
ریاستیں/ مرکز کےزیرانتظام علاقے
|
|
2020-21
|
|
2019-20
|
|
پروجیکٹوں کی تعداد
|
|
پروجیکٹوں کی تعداد
|
|
1.
|
|
بہار
|
|
-
|
|
1
|
|
2.
|
|
چنڈی گڑھ
|
|
2
|
|
-
|
|
3.
|
|
چھتیس گڑھ
|
|
1
|
|
-
|
|
4.
|
|
دہلی
|
|
10
|
|
9
|
|
5.
|
|
گجرات
|
|
5
|
|
-
|
|
6.
|
|
ہریانہ
|
|
1
|
|
-
|
|
7.
|
|
کرناٹک
|
|
15
|
|
8
|
|
8.
|
|
مدھیہ پردیش
|
|
5
|
|
2
|
|
9.
|
|
مہاراشٹر
|
|
5
|
|
3
|
|
10.
|
|
منی پور
|
|
1
|
|
-
|
|
11.
|
|
راجستھان
|
|
1
|
|
-
|
|
12.
|
|
تملناڈو
|
|
7
|
|
3
|
|
13.
|
|
تلنگانہ
|
|
-
|
|
1
|
|
14.
|
|
اتر پردیش
|
|
3
|
|
-
|
|
15.
|
|
اتراکھنڈ
|
|
8
|
|
-
|
|
|
|
کل
|
|
64
|
|
27
وزیراعظم کا دفتر
وزیر اعظم نے دیوالی کے موقع پر ہم وطنوں کو مبارکباد دی
وزیر اعظم جناب نریندر مودی نے دیوالی کے موقع پر ہم وطنوں کو مبارکباد دی ہے۔ انہوں نے یہ بھی دعا کی کہ روشنی کا یہ تہوار سبھی کی زندگی میں خوشیاں اور صحت و تندرستی لے کر آئے۔
وزیر اعظم نے ٹوئٹ کیا:
’’آپ سبھی کو دیوالی کی بے شمار مبارکباد۔ دیوالی کا تعلق روشنی اور چمک سے ہے۔ یہ مقدس تہوار ہم سبھی کی زندگی میں خوشی اور فلاح و بہبود کے جذبے کو آگے بڑھائے۔ مجھے امید ہے کہ اپنے رشتہ داروں اور دوستوں کے ساتھ یہ آپ کی ایک شاندار دیوالی ہوگی۔‘‘
جدید اور قابل تجدید توانائی کی وزارت
آئی آر ای ڈی اے نے ملازمین کے لیے ہیلتھ چیک اپ کا اہتمام کیا ہے
ہندوستانی قابل تجدید توانائی ترقی ایجنسی لمیٹڈ  نے ‘‘آزادی کا امرت مہوتسو’’ کے زیراہتمام اپنے ملازمین کے لیے ایک احتیاطی صحت کی جانچ کا اہتمام کیا۔ صحت کی جانچ کا اہتمام آج آئی آر ای ڈی اے کے رجسٹرڈ اور کارپوریٹ آفس میں کیا گیا۔
احتیاطی صحت کے چیک اپ کے ایک حصے کے طور پر، مختلف ٹیسٹ کیے گئے، جن میں جگر، گردے، بلڈ شوگر لیول، تھائیرائیڈ فنکشن، بلڈ پریشر، وٹامن ڈی 25 اور بی 12 وغیرہ کی اسکریننگ شامل ہیں۔ آئی آر ای ڈی اے کے چیئرمین اور منیجنگ ڈائریکٹر  سمیت 123 ملازمین اور دیگر سینئر عہدیداروں نے ہیلتھ چیک اپ سے فائدہ اٹھایا۔
اس موقع پر بات کرتے ہوئے، جناب پردیپ کمار داس، سی ایم ڈی، آئی آر ای ڈی اے نے کہا کہ آئی آر ای ڈی اے اپنے ملازمین کی صحت اور تندرستی کو اولین ترجیح دیتا ہے کیونکہ انسانی وسائل کمپنی کا سب سے قیمتی اثاثہ ہیں۔ انہوں نے مزید کہا کہ اسکریننگ سے صحت کے مسائل کا جلد پتہ لگانے میں مدد ملے گی اور انہوں نے تمام ملازمین کی حوصلہ افزائی کی کہ وہ صحت کے چیک اپ سے فائدہ اٹھائیں اور اپنی فٹنس کو بہتر بنانے پر توجہ دیں جس سے کارکردگی میں اضافہ ہوگا۔
صدر جمہوریہ کا سکریٹریٹ
بھارت کے صدرجمہوریہ نے،بھارتی بحریہ کے 22ویں میزائل ویسیل اسکویڈرن کو اسٹینڈرڈ سے نوازا
بھارت کےصدر جمہوریہ جناب رام ناتھ کووند نے آج  مہاراشٹر کے ممبئی میں بھارتی بحریہ کے 22ویں میزائل ویسیل اسکویڈرن کو پریزیڈنٹس اسٹینڈرڈسے نوازا ۔
اس موقع پر اظہار خیال کرتے ہوئے ، صدر جمہوریہ نے اس کا ر نمایاں کی حصولیابی کے لئے 22ویں میزائل ویسیل اسکویڈرن سے وابستہ تمام عہدے داران اور جہا ز کے عملے کے ارکان کو مبارکباد پیش کی ۔انہوں نے کہا کہ اسٹینڈرڈ سے نوازا جانا ،اس اسکویڈرن کے عہدے داروں اور عملے کے ارکان کے ذریعہ ہمارے ملک کے لئے ماضی اور حال میں انجام دی گئیں غیر معمولی خدمات کا ایک ثبوت ہے۔
صدر جمہوریہ نے اس بات کو اجاگر کیا کہ اس اسکویڈرن کے بحری جہازوں کو بڑی تعداد میں کارروائیوں کے لئے تعینات کیا گیا ہے اور یہ جہازمشن پر مبنی تعیناتیوں کے ذریعہ ہماری سمندری سرحدوں کی حفاظت کررہے ہیں اور وہ خلیج عمان اور خلیج فارس میں سفارتی مشنوں کو انجا م دیتے رہے ہیں اور بحری قذاقی مخالف کارروائیاں بھی انجام دے رہے ہیں۔
صدرجمہوریہ نے کہا کہ بھارت ایک سمندری ملک ہے اور بھارتی بحریہ کا ہماری خارجہ پالیسی کو تقویت بہم پہنچانے اور ہمارے قومی مفادات اور تجارتی خواہشات کے تحفظ میں ایک زبردست کردار ادا کررہے ہیں۔یہ بہت اطمینان کی بات ہے کہ بھارتی بحریہ عزم مصمم کے ساتھ ہمارے وسیع بحری مفادات کا کامیابی کے ساتھ تحفظ کررہی ہے ۔ انہوں نے کہا کہ عالمی بحری تجارت کا ایک بڑا حصہ بحرہند خطےسے ہوکر گزرتا ہے،اس لئے اس خطے میں امن اور سکون برقراررکھنا ، نہ صرف ہمارے لئے بلکہ پور ی عالمی برادری کے لئے بھی سب سے زیادہ اہمیت کا حامل ہے۔
انہوں نے کہا کہ آج دنیا میں سب سے بڑی بحریاؤں میں سے ایک ہونے کے ناطے ، بھارتی بحریہ کو ہمارے سمندری پڑوسی ملک ، بحر ہند خطے میں ایک ترجیحی سکیورٹی ساجھیدار کی حیثیت سے دیکھتے ہیں۔
صدرجمہوریہ نے کہا کہ بھارت ، بحرالکاہل خطے میں سامنے آنے والی جغرافیائی سیاست سےمتعلق چنوتیاں ، بھارت کو ایک بنیادی کردار اداکرنے کا موقع پیش کرتی ہیں۔
انہوں نے زوردے کر کہا کہ اس خطے کی سرکردہ بحریاؤں میں شمار ہونے والی ایک بحریہ کی حیثیت سے بھارتی بحریہ نے تمام علاقائی عہدبندگیوں کے تقاضوں کی تکمیل نیز انڈو-پیسفک  خطے میں اپنے شراکتداروں کے ساتھ استوار روابط کو مزید تقویت بخشنے کے لئے خاطر خواہ کوششیں کی ہیں۔
وزارت دفاع
دفاعی مہارت کی اختراعات  کی کامیابیوں کو اجاگر کرنے کے لئے کل ڈیفینس انوویشنس کانفرنس منعقدہوگی
رکشا منتری جناب راج ناتھ سنگھ کانفرنس میں مہمان خصوصی ہوں گے
نئی دہلی 11 نومبر۔وزارت دفاع  کل ایک ’ڈیف - کنیکٹ ‘ کاانعقاد کرر ہی ہے ،جس کا مقصد دفاعی مہارت کی اختراعات  کا کامیابیوں کو اجاگر کرناہے اور دفاعی شعبے کے مستقبل کےصنعت کاروں کے امکانات کے تئیں ایک مضبوط رسائی پیدا کرنا ہے ۔
اس کا نفرنس کا مقصد آئی ڈی ایکس ماحولیاتی نظام کے تمام ساجھیداروںکو ایک جگہ جمع کرناہے ۔ ان میں وزارت دفاع ، آئی ڈی ایکس کے منتخبہ اسٹارٹ اپس ، ساجھیدار انکیوبیٹرس ، ڈیفینس انوویشن آرگنائزیشن  ، نوڈل ایجنسیاں  دفاعی تحقیق وترقی کی تنظیم  دفاع سے متعلق سرکاری سیکٹر کے ادارے  ، انڈین آر ڈنینس فیکٹریز ، ایم ایس ایم ایز اور صنعتی ایسوسی ایشنیں ، جن کا مقصد ملک میں دفاعی ماحولیاتی نظام کی ترقی کو اجاگر کرنا ہے اور ملک میں دفاعی شعبے کی مستقبل کی ترقی کے لئے ایم ایس ایم ایز /اسٹارٹ اپس کے زبردست امکانات کو تسلیم کرنا ہے ۔
دن بھر چلنے والی سرگرمیوں می آئی ڈی ای ایکس پورٹل کی شروعات اور ڈیفینس انڈیا اسٹارٹ اپ چیلنج  -III کا ترقی کاآغاز شامل ہے۔ دفاعی شعبے میں جدت طرازی کے میدان کی سرکردہ شخصیات کے ساتھ پینل مباحثے ہوں گے ۔ رکشا راجیہ منتری جناب شرپپد نائک کی موجودگی میں نئے انکیوبیٹرس اور نجی صنعت کےدرمیان مفاہمت ناموں کاتبادلہ بھی کیا جائے گا۔
امید ہے کہ اس موقع پر مختلف دفاعی ٹکنالوجیوں کے سلسلے میں کام کرنے والے 350 سے زیادہ اسٹارٹ اپس اور جدت ساز شرکت کریں گے ۔ یہ موقع شراکتداروں کے درمیان فرق کودور کرنے اور ان کے درمیان بہتر رابطے کا موقع فراہم کرے گا اور آنے والی دفاعی نمائش 2020 کے دوران اسٹارٹ اپ کی اہمیت کو اجاگر کرنے کے ایک نقیب کے طور پر کام کرے گا۔دفاعی نمائش 2020 5سے 8فروری 2020 کو اترپردیش کی راجدھانی لکھنؤ میں منعقدہوگی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5040
(Visitor Counter : 63
وزیراعظم کا دفتر
وزیر اعظم نے گوا میں اگواڈا فورٹ میں انڈین لائٹ ہاؤس فیسٹیول کے افتتاح پر خوشی کا اظہار کیا
وزیر اعظم جناب نریندر مودی نے کہا ہے کہ وہ اہم سیاحتی مقامات کے طور پر لائٹ ہاؤسز کے تئیں بڑھتے ہوئے جوش کو دیکھ کر خوش ہیں۔
سلسلہ وار ایکس پوسٹوں میں، بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے بتایا کہ انہوں نے گوا کے اگواڈا فورٹ میں گوا کے وزیر اعلیٰ ڈاکٹر پرمود پی ساونت اور مرکزی وزیرمملکت جناب پد وائی نائک کے ساتھ مل کر پہلے ہندوستانی لائٹ ہاؤس فیسٹیول کا افتتاح کیا ہے۔
انڈین لائٹ ہاؤس فیسٹیول لائٹ ہاؤسز کاجشن منانے کے لیے منعقد کیا جا رہا ہے، جو کہ سمندری آمدورفت کا ایک لازمی حصہ اور منفرد ڈھانچہ ہیں جو قدیم زمانے میں بحری جہازوں اور سیاحوں کی اپنی پر اسراریت اور قدرتی حسن کی کشش سے یکساں طور پر رہنمائی کرتے ہیں۔
مرکزی وزیر کےایکس پوسٹوں کا جواب دیتے ہوئے، وزیر اعظم نے کہا؛
‘‘اہم سیاحتی مقامات کے طور پر لائٹ ہاؤسز کے تعلق سے بڑھتے ہوئے جوش و خروش کو دیکھ کر خوشی ہوئی۔ میں یہاں وہی بات پیش کررہا ہوں جو میں نے من کی بات پروگرام کے دوران اس موضوع پر کہی تھی۔
https://youtu.be/kP_qEIipwqE?si=-_wpXAj5aoIdSXls”
وزارت آیوش
وزیر اعظم کل یوگا ایوارڈز پیش کریں گےاور 12آیوش یادگاری ڈاک ٹکٹ جاری کرنے کے ساتھ ساتھ 10آیوش ہیلتھ اینڈ ویلنیس سینٹر ز کی شروعات بھی کریں گے
نئی دہلی29؍اگست2019؍وزیر اعظم جناب نریندر مودی یوگا کے فروغ اور ترقی میں سرکردہ رول ادا کرنے کے لئے پی ایم یوگا ایوارڈز پیش کریں گے۔ان ایوارڈ زکا اعلان 2019ء میں رانچی میں یوگا کے بین الاقوامی دن کے موقع پر کیا گیا تھا۔اس موقع پر پچھلے سال کے دو ایوارڈز پانے والے بھی موجود ہوں گے۔اس تقریب کا اہتمام آیوش کی وزارت کل نئی دہلی کے وگیان بھون میں کرے گی۔
اس موقع پر وزیر اعظم، سرکردہ اسکالروں، ڈاکٹروں اورآیوش نظام میں مہارت رکھنے والوں کی عزت افزائی کے لئے 12یادگاری ڈاک ٹکٹ بھی جاری کریں گے۔ان یادگاری ڈاک ٹکٹوں میں آیوش کے عظیم ڈاکٹروں کے عظیم کام کو اجاگر کیا گیا ہے اور ان کی کامیابیوں کا اعتراف کیا گیا ہے۔
یوگا کے فروغ اور ترقی میں سرکردہ رول ادا کرنے کے لئے وزیر اعظم کے ایوارڈ کا اعلان یوگا کے دوسرے بین الاقوامی دن کے موقع پر چنڈی گڑھ میں 21 جون 2016ء کو کیا گیا تھا اور اس کے بعد سے ہی یہ ایوارڈ اس میدان میں کارنامے انجام دینے والے سرکردہ افراد کو دیا جاتا ہے۔موجودہ سال کے لئے مختلف زمروں کی 79نامزدگیوں میں سے اور پچھلے سال کی 186نامزدگیوں میں سے ایوارڈز پانے والوں کا اعلان اس سال رانچی میں یوگا کے بین الاقوامی دن کے موقع پر کیا گیا تھا۔ان میں سے ہر ایک ایوارڈ پانے والوں کو 25لاکھ روپے نقد ، ایک ٹرافی اور ایک سرٹیفکیٹ سے نوازا جائے گا۔
2019ء کے یوگاایوارڈز پانے ہیں:انفرادی –قومی زمرے میں گجرات کے لائف مشن کے سوامی راجرشی منی، انفرادی –بین الاقوامی زمرے میں اٹلی کی محترمہ اینٹونٹا روزی، تنظیمی قومی زمرے میں مونگیر بہار کا اسکول آف یوگا، تنظیمی بین الاقوامی تنظیمی زمرے میں جاپان کا یوگا نکیتن جاپان۔ 2018ء کے یوگاایوارڈز پانے والے ہیں انفرادی قومی زمرے کے ناسک کے جناب وشواس مندالک اور تنظیمی قومی زمرے کاممبئی کا یوگا انسٹی ٹیوٹ۔
وزیر اعظم ریاست ہریانہ میں واقع 10 آیوش ہیلتھ اینڈ ویلنیس سینٹرز کی شروعات بھی کریں گے۔ یہ قدم آیوش کی وزارت کے اس عہد کی پیروی میں اٹھایا جارہا ہے کہ اگلے تین برسوں میں 12,500اے ایچ ڈبلیو سیز کو کام کے قابل بنادیا جائے گا۔بنیادی صحت کی دیکھ بھال کی جامع سہولت فراہم کرنے کی خاطر آیوش مان بھارت کے تحت صحت اور ویلنیس سینٹروں میں آیوش کی ادویات کو بھی رکھا گیا ہے۔ان مرکزوں کے ذریعے 2017ء کی قومی صحت پالیسی میں مدد ملے گی ،جس میں آیوش کی خدمات کو روایتی صحت کی دیکھ بھال کی خدمات میں شامل کرنے اور ان کے ساتھ مربوط کرنے پر زور دیا گیا ہے۔صحت کی جامع دیکھ بھال کے مقصد کے حصول کے لئے یہ ایک تاریخی شروعات ہوگی۔آیوش ہیلتھ اینڈ ویلنیس سینٹروں کا اصل مقصد عوام کو اپنی دیکھ بھال کے بارے میں بااختیار بنانا ہے اور یہ کام آیوش پر مبنی صحت مند خوراک اور طرز زندگی ، سماجی رویے اور ابتدائی صحت کے دیکھ بھال کے لئے جڑی بوٹیوں کے استعمال پر مبنی ہوگا۔ صحت کے بہت سے مسائل کے سلسلے میں تشخیص اور دواؤں کی فراہمی کا بھی انتظام کیا گیا ہے۔یہ خدمات، قومی صحت پروگرام کے علاوہ ہوں گی ، جو اس وقت جاری ہے۔